Olen Helena Penttilä. On hienoa, -
että olet mukana kuuntelemassa tätä ohjelmaa.
Siellä, missä Jumala on mukana, Jumalan Pyhä Henki, -
niin se tuo aina Jumalan yllätyksellisyyden.
Etenkin koen, että tässä hetkessä Jumala haluaa lähestyä juuri sinua.
Jumala Kristuksessa toimii suurten väkijoukkojen keskellä, -
mutta Jumala toimii myöskin meidän yksilöihmisten elämässä.
Siellä, missä ihminen on löytänyt elävän yhteyden elävään Jumalaan -
Kristuksen kautta, niin voidaan sanoa, -
kuten Johannes kirjoittaa 1. kirjeessään -
sen 1. luvussa ihanat sanat: -
"Elämä ilmestyi, me olemme nähneet sen, ja siitä me todistamme.
Me julistamme teille sen iankaikkisen elämän, -
joka oli Isän luona ja ilmestyi meille.
Minkä olemme nähneet ja kuulleet, -
sen me julistamme myös teille, -
että teilläkin olisi yhteys meidän kanssamme.
Meillä on yhteys Isän ja hänen Poi- kansa Jeesuksen Kristuksen kanssa."
Etenkin ajattelin näin, että on riemullista sanoa tänään: -
elämä ilmestyi.
Eikä se ilmestynyt ainoastaan Johannekselle, -
että hän voi tulkita näitä konkreettisia sanoja.
Voin sanoa myöskin, että elämä on ilmestynyt omaan elämääni -
ja siksi on riemullista julistaa nyt tästä elävästä todellisuudesta.
Ei vain sanasta, ei vain jostain uskonnollisuudesta, -
ei jostakin kaukaisesta Jumalasta, vaan siitä Vapahtajasta, -
joka tulee ihmisen elämän arjen keskelle -
ja voi yksin ja ainoastaan muuttaa elämämme.
Tästä muutoksesta Jumalan kirja puhuu suunnattomalla tavalla.
Se puhuu tänään meille erään vahvan tapahtuman Raamatun lehdiltä.
Luen sen täältä Markuksen evankeliumin 3. luvusta.
Tämän luvun alkujakeissa kerrotaan, -
kuinka Jeesus tulee synagogaan, ja siellä alkaa tapahtua.
Kerrotaan myöskin, että siellä oli mies, jonka käsi oli surkastunut.
Kun ihmisen elämää satuttaa sairaus tai tulee jokin elämän vamma, -
joka haittaa elämän liikkuvuutta ja elämän tehtäviä, -
se tuo myöskin aina mukanaan hyvin monia ahdistavia asioita -
ja tuo sitä elämän puutteellisuutta.
On merkillistä, että kun Jeesus tulee tähänkin elämäntilanteeseen, -
niin ei Jeesus mene sinne, missä ovat ne, joista voi sanoa, -
että he ovat onnistuneet tai ovat terveitä.
Sen sijaan Jeesus pysähtyy tämän yhden ihmisen elämän kohdalla.
Monet ympärillä ovat kielteisiä ja odottavat ja katsovat, -
parantaako Jeesus sapattina.
Kuitenkin Jeesus sanoo jotakin hyvin yllättävää -
ja näyttää näille ihmisille, että se, mitä he sydämessään kantavat -
ja tällä hetkellä näkevät, on vain sitä elämän pintaa.
Monta kertaa Jumalaa, elävää uskoa kohtaan nousee -
monen sydämessä jopa vihaa siksi, ettei sellaista tarvita.
Silti Raamattu ja tässäkin Jeesuksen elämä ja esimerkki osoittavat,
että rakkauden vastakohta -
ei ole viha vaan välinpitämättömyys.
Jotenkin tässäkin ajassa, missä nyt elämme, -
tällainen merkillinen elämän välinpitämättömyys -
jopa toisia ihmisiä kohtaan, usein leikkaa meidän elämäämme -
ja jonkun ystävän elämää. Kuinka ahdistavaa se voikin olla!
Kukaan ehkä ei välitä.
Mutta siinä ristiriitatilanteessa, jossa odotettiin, parantaako Hän, -
jotta saataisiin siksi nousta Jeesusta vastaan, -
niin Jeesus ottaa sen tilanteen hallintaan.
Tapahtuu jotakin äärettömän yllättävää.
Täällä Raamatun lehdillä sanotaan näin, että Jeesus sanoi miehelle, -
jonka oikea käsi oli surkastunut: -
"Nouse ja astu esiin."
Ajattelen tuota tilannetta: nouse ja astu esiin.
Se ei ollut tuon miehen elämässä suinkaan varmasti itsestään selvää.
Ympärillä oli ihmisiä. Mitä tämä tarkoittaa?
Se oli jotakin sellaista jumalallista auktoriteettia, -
joka aivan kuin tulee sen miehen sisimpään.
Raamattu sanoo hänen nousevan väkijoukon keskelle.
Jeesuksen kanssa he seisovat siinä kansanjoukon edessä.
Kun tämä tapahtuma aukenee, niin täällä sanotaan näin: -
"Fariseuksille hän sanoi: 'Onko sapattina lupa tehdä hyvää -
vai tehdä pahaa, pelastaa henki vai tappaa?'
Mutta he olivat vaiti.
Jeesuksen sanat luotaavat äärettömän syvälle.
Ei elämämme ole vain se, mitä me täällä ajassa -
muutamat kymmenet vuodet elämme, vaan on jotakin paljon syvempää.
Ajallisen elämän päättyessä on olemassa elämän ikuisuus.
Raamattu osoittaa myös, että ihminen voi omilla valinnoillaan -
tehdä jotakin todella pahaa omalle elämälleen.
Kun Jumala kutsuu ihmistä sisälle pelastukseen, -
sisälle elämään ja iankaikkisuuteen, -
Jumala ei koskaan pakota ihmistä.
Tässäkin tilanteessa miehellä oli valta itse päättää, -
nousenko esille vai enkö nouse. Mutta hän nousi.
Kun hän seisoo siinä ihmisten edessä, Jeesus sanoo: -
"Onko parempi tuhota elämä, tappaa elämä kuin pelastaa se?"
Kun Jeesus puhuu tästä parantumisesta, pelastumisesta, -
niin ei ole kysymys ainoastaan tämän yhden ihmisen elämästä, -
tämän ajallisen olemuksen, ruumiin, parantumisesta.
Jeesus luotaa paljon syvemmälle. On elämä. On ikuisuus.
Missä Jumalan parantava voima saa koskettaa ja tulee ihmistä lähelle, -
niin siellä aina myöskin sisimmässä ihminen tiedostaa, -
että tämä on jotakin syvempää, tässä on jotakin enemmän.
Tässä hetkessä on myös ikuisuuden häivähdystä.
Jeesus tuli pelastamaan ja parantamaan meitä aina ikuisuutta, -
elämämme päämäärää myöten, mutta antaakseen myös tässä ajassa-
meille vielä turvallisen ja hyvän elämän hänen johdatuksessaan.
Kun Jeesus on tässä tilanteessa, niin Raamattu sanoo, -
että Hän katsoi heihin kaikkiin.
Jeesuksen katse laskeutuu koko sen väkijoukon ylle.
Sana menee vielä syvemmälle.
Hän ei katsellut vain niitä ihmisiä, -
vaan hän katseli ihmisen todellista elämää.
Jokainen oli vaiti tämän Jumalan katseen, Kristuksen katseen alla.
Jotenkin ajattelen, ystäväni, -
oletko kokenut tällaista Jumalan katsetta, -
kun se laskeutuu sinun elämääsi?
Kun tuon elämän keskelle alkaa avautua sellaisia asioita, -
joissa epävarmuus, pelot, monet elämän ongelmat astuvat esille -
ja Jumalan katse laskeutuu ihmisen sisimpään, -
niin kuinka usein ihminen vaikenee. Hän näkee, -
että hänellä itsellään ei ole pelastusmahdollisuutta.
Hänellä itsellään ei ole mahdollisuutta päästä Jumalan valtakuntaan.
On kuitenkin valtavaa tietää, että missä Jeesus on, siellä on elämä.
Elämä, joka voidaan löytää.
On ihanaa, että Jeesus ei ollut ajan ihmisten mielipiteiden vanki.
Hän ei antanut ajatustensa sitoutua ihmisten ajatuksiin.
Hänen edessään on mies, joka tarvitsee apua.
Tässä tilanteessa on valtavaa nähdä ja lukea täältä, -
kun Jeesus sanoo tuolle miehelle: "Ojenna kätesi."
Ojenna kätesi. Ja kuinka tapahtuu jotakin.
Miehen ojentaessa kätensä Raamattu osoittaa, -
että siinä kaikkien ihmisten edessä hän kokee parantumisen.
Hänen kätensä tulee terveeksi. Hänen käteensä tulee voima.
Hän on ihmeen merkillisessä kosketuksessa.
Ystäväni, tänään tässä evankeliumis- sa, Jeesuksessa Kristuksessa -
on tämä sama todellisuus. Kuten luin Johanneksen kirjeestä, -
elämä ilmestyi ja me olemme nähneet sen. Olemme kokeneet sen.
Siitä on tullut konkreettinen tapahtuma ihmisen elämässä.
Tässä raamatunkohdassa haluan viedä sinua kanssani -
muutamien vuosien taakse erääseen tilanteeseen.
Oli Porin Vapaaseurakunnan nuortenilta.
Tuossa nuortenillassa oli paljon väkeä koolla.
Muutamia kuukausia aikaisemmin olimme saaneet nähdä, -
kuinka Jumala pelasti erään nuoren, -
joka oli täysin sotkeutunut huumeisiin.
Hän oli kaikkien näiden lääkkeiden ja huumeiden alamaisuudessa.
Sitten tulee eräs päivä päivien joukossa, -
jolloin Jumalan valtava armo ja rakkaus laskeutuivat -
tuon nuoren miehen elämään. Jumalan Henki uudestisynnytti -
hänet elävään toivoon. Tässä uudestisyntymisen ihmeessä -
tuo Olavi koki myös syvää parantu- mista Jumalan kasvojen edessä.
Jokainen rukoustaisteluun osallistunut nuori sai nähdä -
Jumalan teon konkreettisena siinä nuorten keskellä.
Se oli valtava riemu. Jumalassa on vielä voima.
Kristuksessa on vielä voima. Saamme nähdä näitä Jumalan tekoja.
Oli vierähtänyt muutama kuukausi, ja on tämä nuortenilta.
Kokous on alkamassa. On laulettu laulu.
Siinä pidetään alkurukousta.
Sitten on nuorten kuoron lauluvuoro.
Yhtäkkiä etupenkillä istunut Olavi alkaa liikehtiä.
Hän menee pastorin luokse ja yrittää jotakin sanoa, -
mutta pastori yrittää vaientaa: -
"Ole hiljaa ja odota, kunnes kokous on ohi."
Ystäväni, missä Jumala ilmestyy, -
siellä hän todella tekee ihmeitä eikä voi olla vaiti.
Olavi nousee tuon kuulijakunnan eteen, -
nostaa kätensä ylös ja huutaa: -
"Katsokaa kättäni, joka oli kuivettunut ja voima poissa!"
Näin oli jonkun onnettomuuden, tilanteen tähden.
Vuosikausia käsi oli ollut voimaton.
Yhtäkkiä kokouksen alussa Jumala paransi hänet ja hänen kätensä.
Kun myöhemmin alettiin keskustella tästä asiasta, niin Olavi kertoi.
Ennen kokousta hän sai nimellään kirjeen.
Kun hän luki kirjettä, niin siellä luki: -
"Lue Markuksen evankeliumin 3. luku."
Hän alkoi kokouksen alussa lukea tuota lukua ja hämmentyy.
Minunhan käteni on kuivettunut!
Tässähän on suora Jumalan Sanan ilmoitus minun elämääni.
Ihmetellessään hän ojentaa hiljaa kätensä.
Aivan kuin Raamatun Sanat olisivat koskettaneet niin vahvasti.
Ihan kuin hän olisi kuullut ne sanat: "Ojenna kätesi."
Kun hän ojensi kätensä, niin kokouksen alussa -
Pyhän Hengen ilmapiirissä hän kokee tuon ihmeellisen voiman, -
joka laskeutuu hänen käteensä. Tälläkin asialla on alkuperänsä.
Viikkoa aikaisemmin Satakunnan maakunnan pienessä kylässä -
oli eräs jo sairauden runtelema saarnaajaveli, -
joka ei päässyt kokouksiin, mutta Hänellä oli yhteys elävään Jumalaan
Hän näkee eräänä yönä unen, jossa hänelle sanotaan: -
"Kirjoita Olavi Eskolalle. -
Käske hänen lukea Markuksen evankeliumin 3. luku."
Hän ei ollut koskaan kuullut tätä nimeä.
Hän aavisti, että Poriin täytyy kirje lähettää.
Hän tottelee tuota taivaallista näkyä.
Ajattele, ystäväni, kun kokouksen alussa kirje saavuttaa Olavin, -
niin tapahtuu tämä valtava ihme.
Kuule, ystäväni, tänään meillä on tämä valtava elämän Vapahtaja, -
Jeesus Kristus, joka uskaltaa nostattaa meitä välillä ylös.
Hän sanoo: "Nouse ja astu esille. Jumala kutsuu sinua."
"Ojenna kätesi." Ystäväni, et tiedä, -
koska Jumalan taivas tarttuu siihen.
Kun ajattelen tuon Olavin elämää vuosia tämän tapahtuman jälkeen, -
hän on kirjailija, pastori, ollut lähetystyössä.
Hän on hoitanut seurakuntia ja julistanut tosi monelle evankeliumia.
Elämä on saanut hänestä sen otteen, mistä Johannes kirjoittaa: -
"Elämä ilmestyi, me olemme nähneet sen."
Kuule, ystäväni, en halua tämän jäävän sinulle nyt vain sanoiksi.
Juuri siellä, missä istut ja olet tällä hetkellä ja kuuntelet, -
voisit ojentaa kätesi Jeesusta kohden.
Raamattu sanoo, että Hän ei ole koskaan kaukana yhdestäkään, -
joka Hänen tykönsä tulee. Ystäväni, tänään tämä evankeliumin sanoma, -
se valtava, riemullinen sanoma tämän ajan keskellä, -
jossa ovat pimeydet kauhuineen.
Kuulemme asioita, tilanteita ja tiedämme, -
että aikakausi on pyörähtänyt sellaisen akselin, -
sellaisten pyörien päälle, josta se ei enää koskaan palaa entiseen.
Me katselemme sitä, mitä maailmassa tänä päivänä tapahtuu.
Kun kaikki tämä tapahtuu ja vyöryy, se nostattaa sydämissä pelkoa.
Se nostattaa elämässä monia lukemattomia kysymyksiä, -
mutta, ystäväni, yksi on varma.
Tämän ajan keskellä on vielä suuri elämän Vapahtaja.
Uskon, että Jumalan Sanan saarna on -
vielä voimaa Pyhässä Hengessä.
Ystäväni, se on voimaa tänään, tässä ja nyt.
Se koskettaa sinun olemustasi.
Se vetää sinua aivan kuin sieltä omien ulottuvuuksiesi, -
mahdollisuuksiesi ääreltä ja sanoo sinulle: "Älä pelkää."
Yksi on paikalla. Yksi on tullut sinun synagogasi elämän porteille.
Yksi on tullut, joka sanoo sinulle: "Astu esille."
On tullut sinun aikasi kohdata elävä Jumala.
Kun tajuat, että elämässäsi ei ole kysymys ainoastaan tästä ajasta, -
vaan on kysymys myöskin ikuisuudesta, -
niin, ystävät, ei koskaan tarvitse jäädä ihmisten orjuuteen.
Eivät ihmiset voi meitä sinänsä auttaa, -
kun on kysymys ikuisuudesta ja näistä asioista, -
mutta Ihmisen Poika voi. Me voimme välittää sinulle tätä sanomaa, -
tulla sinun tykösi ja pyytää, että avaat sydämesi evankeliumille -
ja annat Jeesuksen tehdä tämän valtavan armoteon elämässäsi tänään.
Voi, kuinka monet lukemattomat ihmiset ovat saaneet kohdata -
tämän valtavan armon tänä päivänä.
Hän voi pelastaa ja nostaa mahdottomuuksien keskeltä.
Hän tulee väkijoukkojen äärelle, mutta nostaa sieltä sen yhden.
Haluan sanoa sinulle, ystäväni, monien kysymystesi äärellä: -
"Sinä olet tänään se Jumalan yksi."
Sen tähden kenties on tämä ohjelma, että voisit tarttua kiinni, -
vaikka epäilisit, vaikka monta epävarmuutta olisi sisimmässäsi.
Haluan ja toivon, että voisit kuulla Kristuksen sanat: -
"Tänään on sinun nousemisesi aika." Tänään on se hetki, -
jolloin Kristus lähestyy sinua.
Kun Kristuksen valtava katse tavoittaa sinun sisimpäsi, -
ei sinun tarvitse peljätä vajaamittaisuuttasi, -
ei syntisyyttäsi, ei tilanteita, joissa olet ehkä kompuroinut.
Hän haluaa tulla lähelle sinua.
Elämänmuutos ei ala ulkonaisella parantamisella -
ja asioita jotenkin muuttamalla.
Sen sijaan Jumala tulee niin lähelle, että koet, -
että sydämestä elämä lähtee. Siksi Jumalan teko menee sydämeen -
ja elämänmuutokseen asti. Et sinä sitä tee, -
mutta voit avata portit nyt Kuninkaalle, Jeesukselle Kristukselle.
Osa ihmisistä kovettunein sydämin odotti vain, -
mitä virheitä Jeesus tekee saadak- seen syyttää elämän Vapahtajaa.
Sitten katsomme vastakohtana tätä yhtä miestä, -
joka kokee Jumalan ilmestymisen omassa elämässään.
Uskon, että hän ei ollut enää niiden ihmisten orjuudessa, -
paransiko Jeesus sapattina tai arkena.
Hän vain tiesi sen tapahtuneeksi elämässään.
Hänen elämäänsä oli tullut jotakin kestävää, mikä on tuonut rauhan.
Se on tuonut hänen ihmisarvonsa takaisin.
Katsokaa! Minun käteni, joka oli kuivettunut, toimii!
Siinä on voima. Minä voin tehdä työtä ja minä voin palvella.
Ystäväni, joku on sanonut sattuvasti, -
että kädet ovat sydämen jatke.
Kun sydämessä tapahtuu tämä valtava muutos, -
niin koko elämä muuttuu ja haluaa palvella.
Saada vapaasti kädet avoimina palvella Häntä.
Palvella niitä lähimmäisiä, jotka tänään etsivät elävää Jumalaa.
Ystäväni, mietipä tätä Sanaa! Koe se, lue se sydämellesi.
"Ja elämä ilmestyi." Koetko sinä tänään -
tämän elämän ilmestymisen ja voiman omassa elämässäsi?
Jos et koe, voit tänään sanoa Jeesukselle: -
"Minä tarvitsen Sinua. Minä tahdon nousta. -
Minä tahdon elämäni muuttuvan."
Kun elämä muuttuu, se tulee näkyviin.
Siihen alkaa tulla iloa, syvää turvallisuutta, -
se syvä tietoisuus, että Jumala on läsnä elämässäni.
En ole enää turvattomuuden sylissä.
En ole enää tämän ajan ja elämäntilanteiden viskeltävänä, -
vaan minulla on jotakin. Elämäni on siirretty Kristuksessa -
elämän peruskalliolle, ja se kallio kestää.
Kun näin on, saa palvella.
Ajattelin sitä miestä siellä maaseudulla kotinsa hiljaisuudessa, -
kun Jumala ilmestyi, puhui hänelle: -
"Kirjoita. Lähetä tämä kirje liikkeelle."
Hän sai käsillään ja sydämellään palvella elävää Jumalaa.
Ei hän tiennyt ensinnä, mitä on tapahtumassa.
Hän ei tuntenut edes sitä henkilöä, mutta on valtavaa tietää, -
että kun on kuuliainen vähässä, tulee paljon haltijaksi.
Saa nähdä näitä Jumalan tekoja.
Ystäväni, tänään Jumalan käden, Jumalan Sanan alamaisuudessa -
haluan viestittää sinulle, että tänään tämä Jumala elää.
Olemme nähneet sen. Se on konkreettista.
Se on jotakin, minkä on saanut omistaa.
Se on jotakin, mikä on sydämissämme, -
kun Jeesus on saanut muuttaa elämän, -
kun Jeesus on saanut tulla elämään.
Saa rohkaista myös toisia: tämä kannattaa.
On jotakin sinä päivänä, kun kuoleman varjot tulevat kerran -
itse kunkin elämän kohdalle.
Ystävät, ei silloin merkitse mitään se, -
mitä olen ajallisuudessa ehkä täyttänyt tai onnistunut.
Emme mitään saa täältä mukaan.
Mutta kun Jumalan Karitsa, Kristus, on saanut tuoda -
pelastuksen valtavan armon, näemme siinä Jumalan toivon.
Kun se saa syttyä sydämissämme, -
niin elämän viimeisilläkin matkaosuuksilla -
voimme kokea rauhaa Pyhässä Hengessä.
Minä en ole menossa kuolemaan, vaan olen menossa kotiin.
Olen menossa sellaiseen, minkä Kristus on minulle valmistanut.
Se on se uskon päämäärä, minkä tähden Kristus tuli -
ja valmisti sen meille saadakseen meitä jokaista kohdata, -
saadakseen tulla meidän elämämme keskelle.
Tässä on se evankeliumi. Tässä on se riemullinen sanoma, -
joka tulee sinun elämäsi keskelle tänään.
Oletpa missä toivottomuuden tilanteessa, kuinka kätesi menettänyt -
tai olipa olemuksesi millä tavoin vahingoittunut tai sairastat, -
niin Kristus tuo sinne elämän ja toivon.
Tartu kiinni iankaikkiseen elämään ja anna elämäsi Kristukselle.
Elämä ilmestyy. Hän sen tekee. Jumalan voima sen tekee.
Ystäväni, tässä ja nyt saamme hiljentyä hetkeksi rukoukseen.
Saan rukoilla sinun puolestasi.
Jos janoat elämän ilmestymistä, voit sanoa sydämessäsi: -
"Jeesus, tule minun elämääni. Valloita minut. -
Anna minun syntini anteeksi."
Nyt saamme pyytää sitä yhdessä.
Taivaallinen Isä, Kristuksen tähden Herra, Sinä näet tämän ystävän, -
jonka kohdalla tänään haluat olla pelastuksen Jumala.
Anna hänen kokea, että Herra, Sinä otat hänet syliisi.
Annat hänelle uuden elämän ja uuden siunauksen, -
että Jeesuksen nimen ja veren kautta -
sinä saat omistaa syntien anteeksiantamuksen, -
uuden elämän Kristuksessa. Aamen.
Ystäväni, Jeesus sinua siunatkoon!
Ystäväni, jos haluat tukea tätä ohjelmaa, -
voit soittaa numeroon 0600 10077.
Puhelun hinta on noin 10 euroa.
Voit myöskin tukea pankin kautta. Tilinumero on kuvan alareunassa.
Muistathan tuon viitteen. Silloin tuet juuri tätä ohjelmaa.
Kiitos sinulle lahjastasi!
Tekstitys: Tuula-Riitta Virrankare